CELEX: 62012TN0077
Language: da
Date: 2012-02-16 00:00:00
Title: Sag T-77/12: Sag anlagt den 16. februar 2012 — Wahl mod KHIM — Tenacta Group (bellissima)

14.4.2012   
            
            
               DA
            
            
               Den Europæiske Unions Tidende
            
            
               C 109/30
            
         Sag anlagt den 16. februar 2012 — Wahl mod KHIM — Tenacta Group (bellissima)
   (Sag T-77/12)
   2012/C 109/60
   Stævningen er affattet på tysk
   
      Parter
   
   
      Sagsøger: Wahl GmbH (Unterkirnach, Tyskland) (ved advokat T. Kieser)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Tenacta Group SpA (Azzano S. Paolo, Italien)
   
      Sagsøgerens påstande
   
   
               —
            
            
               Afgørelse truffet den 21. november 2011 af Andet Appelkammer ved Kontoret for Harmonisering i det Indre Marked (Varemærker og Design) ændres således at indsigelse nr. B1560781 af 2. november 2009, der støttes på EF-varemærke nr. 004534889, forkastes.
            
         
               —
            
            
               Subsidiært ændres afgørelse truffet den 21. november 2011 af Andet Appelkammer ved Harmoniseringskontoret således at indsigelse nr. B1560781 af 2. november 2009, der støttes på EF-varemærke nr. 004534889, med hensyn til registrering af det varemærke, der søges registreret for varer i klasse 7, forkastes.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Wahl GmbH
   
      Det omhandlede EF-varemærke: Figurmærket »bellissima« for varer i klasse 7 og 8 (ansøgning nr. 8 406 704)
   
      Indehaver af det i indsigelsessagen påberåbte varemærke eller tegn: TENACTA GROUP SpA
   
      Det i indsigelsessagen påberåbte varemærke eller tegn: Figurmærket »bellissima IMETEC« for varer i klasse 9 og 11 (EF-varemærke nr. 4 534 889)
   
      Indsigelsesafdelingens afgørelse: Indsigelsen taget til følge
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i forordning nr. 207/2009, da der ikke er risiko for forveksling af de omtvistede varemærker.